钦定古今图书集成/明伦汇编/闺媛典/第027卷 > 皇清 > 金玉节妻张氏
## 钦定古今图书集成/明伦汇编/闺媛典/第027卷 > 皇清 > 金玉节妻张氏

按《扬州府志》：“张氏，前指挥张恒孙女也。性沈静，言笑不苟，归邑学生金玉节，甘儒素，谢铅华，躬亲井臼，有古人提瓮出汲之风，不及事姑。其事翁三载馀，妇道曲尽，事夫一归于礼，终身相对如宾，族党比之孟光不虚也。中年哭母成疾，时举不复瘳。后夫卒，遇哀辄发，相延三十馀年遂殒。论者称女宗云。”